钦定古今图书集成/明伦汇编/闺媛典/第078卷 > 张毓粹妻蔺氏〈席氏二女附〉
## 钦定古今图书集成/明伦汇编/闺媛典/第078卷 > 张毓粹妻蔺氏〈席氏二女附〉

按《河南府志》：“蔺氏，偃师诸生张毓粹妻，太守蔺完植
次女。幼淑慧，容貌端庄，有阃德，适毓粹，生二子三女，
各有室家。流贼攻城，氏盥栉更衣，尽缝其里，衣外束
一带。及城陷，贼执氏，氏曰：‘白璧可碎，不受瑕’。以头触
石，石裂头破，曰：‘吾得天地正气以生，死必有报’。遂率
其子一鹏、妻席氏并二女二孙俱投井死。死之日，黑
风惨惨，贼惧徙其营。”